Lunatic Gods

Lunatic Gods je slovenská atmosphere death black metalová kapela založená v roku 1994 v Martine. Predošlý názov skupiny bol Bestialit, kt. založili štyria členovia: Mortis, Hirax, Psycho a King. Pozornosť si získava už svojim prvým albumom Inhuman & Insensible (1996), kedy ako prvá slovenská metalová skupina vydáva nosič u zahraničného (talianskeho) vydavateľa Polyphemus records. V roku 1998 bola v rámci ankety hudobného magazínu METAL HAMMER CS vyhlásená za najlepšiu metalovú skupinu Česka a Slovenska. S vydaním druhého albumu Sitting By The Fire (1998) absolvovala množstvo úspešných koncertov. Do dnešných dní vydala už 7 radových albumov a dve EP. Od albumu Mythus (2004) do jej tvorby postupne prenikajú  vplyvy slovenského folklóru a obohacuje svoju muziku o ľudové nástroje ako husle, viola či cimbál. Od roku 2007 s vydaním albumu Ante Portas kapela začína spievať vo svojom rodnom jazyku a jej tvorba naberá viacej progresívnejší charakter. S rodným jazykom sa emócie z extrémnej muziky ešte viac predierajú na povrch a v piesňach sa objavujú odkazy na život našich predkov a krásu krajiny, ktorú nám zanechali. Na nasledujúcom albume Vlnobytie (2012) kapela tento odkaz posúva ešte ďalej. Ako hovorí promo k albumu “Povesti, príbehy, ťažká robota, zvyky našich predkov, to všetko je v nás, v našej krvi. Texty čerpáme z našej histórie, sme SLOVANIA! Hory, lesy, polia, lúky, zvery, zemiaky, fazuľa, tvrdá práca, pálenka, malosť, závisť, bič i cukor, husličky, kroje - to sme MY! Tieto témy kapela rozvíja aj na nahrávke Slnovraty (2014), ktorá je venovaná dvom najväčším Slovanským sviatkom a na zatiaľ poslednom albume Turiec (2018), ktorý je priamo o krásach rodných kopcov kapely a živote praotcov a pramatiek. Štýlovo by sa dnes kapela dala označit ako "Progressive folk black metal". 

Zaujímavosťou je zhudobnená poviedka od slovenského velikána, spisovateľa a folkloristu Pavla Dobšinského "IBRONKA", ktorú fans môžu nájsť na albume Vlnobytie (2012). Špecifické sú aj vydania posledných 2 nahrávok skupiny. EP Slnovraty (2014) vyšlo balené celé v originálnom koženom obale s vyrazeným logom kapely, s plagátom a amuletom. Nový album Turiec (2018) v limitovanom 333 kusovom náklade aj ako 50 stranová kniha fotiek z pôvabnej turčianskej záhrady. Ako hovorí gitarista kapely "Luboslav" v úvodníku knižky:"A hoc veleba nášho kraja opísať slovami sa nedá, pozvánku k potulkám aspoň takto k Vám vysielame. A kým pozvanie prijmete a sami sa popod galériu skalných veží prejdete, či sa na ne i vydriapete, počúvajte a vnímajte, pozerajte a vychutnávajte. Tónov vôňu, obrazov silu, Turca divu..."

Členovia 
 Emil "Emko" Derigo - spevy
Ľubomír "Luboslav" Šimo - gitara, spevy, texty (ex-Editor, ex-Digitus In Recto, ex-Horská Chata, ex-Borra)
Igor "Ičko" Kočiš - gitara (Plastery, Laburnum Diver)
Richard "Richardus" Pokorný - basa (Ramchat)
Mária "Mhayitza" Onofrejová - klávesy
Evka "Evália" Palovčíková Záthurecká - husličky
Martin "Marthus" Škaroupka  - bicie (Cradle Of Filth, Titanic, Inner Fear)
 Ján "Fanfán" Minár - tympány, perkusie (ex-Disloyal)
 Tomáš "Lečo" Jakubec - spevy, texty (ex-Ramchat)

Bývalí členovia 
Jarko "Horár" Vavro - spevy R.I.P! (v Lunatic Gods 2000 - 2007) (ex-Protest)

Pavel "Hirax" Baričák - gitara, texty (v Lunatic Gods 1994 - 2012) (Ramchat, Nothing, ex-Protest, ex-Editor)

Ferko "Psycho" Sochulák - bicie (v Lunatic Gods 1994 - 2008)

Jozef "Svarog" Vydra - bicie (v Lunatic Gods 2009 - 2017) (ex-Mystic Death)

Lucia "LU" Janíčková - klávesy (v Lunatic Gods 2002 - 2004)

Peter "Mortis" Franek - spevy (v Lunatic Gods 1994 - 2000)

Ivan "King" Kráľ - klávesy (v Lunatic Gods 1994 - 2000) (od 2000 King SVK)

Diskografia

EP 
 1999 - Cuckoo
 2014 - Slnovraty

LP 
 1996 - Inhuman & Insensible
 1988 - Sitting by the Fire
 2002 - The Wilderness
 2004 - Mythus
 2007 - Ante Portas
 2012 - Vlnobytie
 2018 - Turiec

Externé odkazy 
https://www.lunaticgods.info/
https://bandzone.cz/lunaticgods  https://lunaticgods.bandcamp.com/
www.metal-archives.com - stránka skupiny na Encyclopedia metallum

Slovenské hudobné skupiny
Slovenské blackmetalové hudobné skupiny
Slovenské deathmetalové hudobné skupiny